U ka 'na ua itokolla ho nako efe kapa efe. Bakeng sa morero oo, ka kopo fumana lintlha tsa rona tsa ho buisana tsebiso ea molao. 19 Barutwana ba Beibele ba ile ba ruta gore badumedigotee ba swanetše go bokana gotee bakeng sa borapedi ge go kgonega. Ga se gwa lekana gore Bakriste ba therešo ba tšwe bodumeding bja maaka. Eupša ba bile ba swanetše go tšea karolo borapeding bjo bo sekilego. Ga e sa le makasine wa Morokami o thoma go gatišwa, o be o kgothaletša babadi ba wona gore ba bokane gotee bakeng sa borapedi. Ka mohlala, ka July 1880, Ngwanabo rena Russell o ile a anega diphihlelo tša leetong la gagwe la go tšama a ruta, a hlalosa kamoo diboka tše dintši tšeo a bilego go tšona di bego di kgothatša ka gona. Ke moka o ile a kgothaletša babadi ba makasine woo gore ba romele melaetša ya kamoo diboka tša bona di bego di sepela ka gona—yeo e mengwe ya yona e bego e tla gatišwa ka go Morokami. Morero wa seo e be e le ofe? “Ka moka ga rena re nyaka go tseba . . . kamoo Morena a le šegofatšago ka gona; e bile re nyaka go tseba ge e ba le swara diboka go swana le badumedigotee le rena.”